pythainlp/thai-wiki-dataset-v3 huggingface dataset:
แอบู แบกร์ แอล-รอซี

แอบู แบกร์ แอล-รอซี (อักษรโรมัน: Abū Bakr al-Rāzī; ชื่อเต็ม: أبو بکر محمد بن زکریاء الرازي|translit=Abū Bakr Muḥammad bin Zakariyyāʾ al-Rāzī|label=none) , หรือมักเรียกว่า แอลรอซี หรือชื่อละติน ราซีส (อักษรละติน: Rhazes หรือ Rhasis) เป็นนักศิลปวิทยาการชาวเปอร์เซีย ผู้รู้ด้านแพทยศาสตร์, ปรัชญา และ วิชาเล่นแร่แปลธาตุ มีชีวิตอยู่ในสมัยยุคทองของอิสลาม รอซีได้รับการยอมรับให้เป็นหนึ่งในบุคคลที่มีความสำคัญที่สุดในประวัติศาสตร์การแพทย์ นอกจากนี้ยังมีผลงานเชียนในสาขาวิชาตรรกศาสตร์, ดาราศาสตร์ และ ไวยากรณ์ และเป็นที่รู้จักจากงานเขียนวิพากษ์ศาสนา โดยเฉพาะในประเด็นการเป็นผู้ส่งสาร และ การเปิดผยบางสิ่งจากพระเจ้าแก่มนุษย์
แอลรอซีเป็นบุคคลแรก ๆ ที่ใช้หลักของการแพทย์เชิงทดลอง รวมถึงยังประกอบวิชาชีพเป็นหัวหน้าแพทย์ทั้งในแบกแดด และใน ราย ในฐานะอาจารย์แพทย์ เขายังได้สอนศิษย์จากทุกภูมิหลังและทุกความสนใจ และทุ่มเทให้กับการสอนไม่ว่าศิษย์จะยากดีมีจนเช่นไร ในบรรดาผลงานในสาขาแพทยศาสตร์ของเขา เขาเป็นคนแรกที่ระบุการแยกลักษณะทางคลินิกระหว่างฝีดาษ และ หัด ได้ รวมถึงยังเสนอแนวทางการรักษาฝีดาษไว้เช่นกัน
งานเขียนและแนวคิดทางการแพทย์ของเขาถูกนำไปแปลและกลายมาเป็นที่รู้จักในบรรดาแพทย์ยุคกลางของยุโรป งานของเขามีอิทธิพลมากต่อวงการแพทยศาสตร์ศึกษาของโลกตะวันตกละตินในเวบานั้น บางบทจากงานเขียนเล่ม Al-Mansuri ได้แก่บท "ว่าด้วยศัลยศาสตร์" และ "เล่มทั่วไปสำหรับการรักษา" กลายมาเป็นส่วนหนึ่งของการศึกษาแพทยศาสตร์ในมหาวิทยาลัยของตะวันตก Edward Granville Browne ยกย่องให้เขาเป็น "น่าจะเป็นแพทย์มุสลิมที่ยิ่งใหญ่ที่สุด และเป็นต้นฉบับที่สุด และหนึ่งในนักเขียนที่ผลงานเขียนมีอิทธิพลเยอะที่สุด" นอกจากนี้ เขายังได้รับการเรียกว่าเป็น "บิดาแห่งกุมารเวชศาสตร์" รวมถึงยังมีบทบาทมากต่อแพทยศาสตร์ในสาขาสูติศาสตร์ และ จักษุวิทยา หนึ่งในผลงานสำคัญของเขาคือเป็นแพทย์คนแรกที่พบและบรรยายถึงการตอบสนองของรูม่านตาต่อแสงไฟ
== อ้างอิง ==
===บรรณานุกรม===
แพทย์ชาวอิหร่าน
นักปราชญ์ชาวอิหร่าน
พอล เอฟ. ทอมป์กินส์

พอล เอฟ. ทอมป์กินส์ (Paul Francis Tompkins; เกิด 12 กันยายน พ.ศ. 2511) เป็นนักแสดงตลก นักแสดง และนักเขียนชาวอเมริกัน เขามีชื่อเสียงจากผลงานทางโทรทัศน์ในรายการต่าง ๆ เช่น มิสเตอรืโชว์วิธบ็อบแอนด์เดวิด, เรียลไทม์วิธบิลล์ มาเฮอร์ และ เบสต์วีคเอเวอร์ ภายหลังเปลี่ยนชื่อเป็น เบสท์วีคเอเวอร์วิธพอล เอฟ. ทอมป์กินส์
เขามีชื่อเสียงจากการปรากฏตัวหลายครั้งในพอดแคส รวมถึงการปรากฏตัวมากกว่า 200 ครั้งใน คอมเมดีแบง! แบง! เขายังเคยเป็นพิธีกรรายการทอล์คโชว์ทางฟิวชันแชนแนลรายการ โน, ยูชัตอัพ, เดอะเดดออเธอร์สพอดแคสต์, ซีรีส์สัมภาษณ์ออนไลน์ของเมดแมนเรื่อง สปีคอีซีวิธพอล เอฟ. ทอมป์กินส์, พอดแคสของเอียร์วอลืฟรายการ สปอนทานีเอชันวิธพอล เอฟ. ทอมป์กินส์ และ เดอะพอด เอฟ. ทอมป์คาสต์ ซึ่งได้รับการจัดเป็นอันดับ 1 โดย โรลลิงสโตน ในสาขา "เดอะ 10 เบสต์คอมเมดีพอดแคสต์ออฟเดอะโมเมนต์" ในปี ค.ศ. 2011
เขายังเป็นสมาชิกหลักของพอดคาสต์ ซูเปอร์อีโก และเป็นผู้เล่นประจำในพอดคาสต์ ทริลลิงแอดเวนเจอร์อาวเออร์ ซึ่งสิ้นสุดในปี ค.ศ. 2015 ทอมป์กินส์พากษ์เสียงของ มิสเตอร์พีนัทบัตเตอร์ มนุษย์ตุ๊กตาสีเหลืองในซีรีส์อนิเมชั่นเน็ตฟลิกซ์เรื่อง โบแจ้ก เฮาส์แมน ตั้งแต่ปี ค.ศ. 2014 ถึง 2020 เขายังเคยปรากฏตัวในภาพยนตร์ดราม่าเช่น แธร์วิลบีบลัด และ ดิอินฟอร์แมนต์ ในปี ค.ศ. 2021 เขามีบทบาทสมทบในซิทคอมเรื่อง รูเธอร์ฟอร์ดฟอลส์
ในเดือนธันวาคม ค.ศ. 2014 เพสต์ ยกให้ทวิตเตอร์ของเขาเป็นหนึ่งใน "75 บัญชีทวิตเตอร์ที่ดีที่สุดของปี ค.ศ. 2014" โดยจัดอยู่ในอันดับที่ 70
== อ้างอิง ==
== แหล่งข้อมูลอื่น ==
The Pod F. Tompkast
นักแสดงอเมริกัน
เอสอีจีพลาซา

เอสอีจีพลาซา (SEG Plaza; ) เป็นตึกระฟ้าในเซินเจิ้น ประเทศจีน สร้างเสร็จในปี 2000 ตั้งอยู่ที่แยกจุดตัดของถนนถนนซำหน่ามกับตลาดเครื่องใช้ไฟฟ้าหัวเฉียงเป่ย์ เดิมทีมีความสูง  รวมเสาอากาศด้านบนซึ่งต่อมาถูกนำออกไป และเคยเป็นตึกที่สูงที่สุดอันดับที่ 21 ของจีน และที่ 72 ของโลก ชั้นหอชมวิวอยู่ที่ชั้น 69 สามารถเห็นทิวทัศน์ของนครเซินเจิ้นและฮ่องกงตอนเหนือได้ แต่ในปัจจุบันเปลี่ยนพื้นที่เป็นสำนักงานไปแล้ว ชื่อของอาคารตั้งตามบริษัท Shenzhen Electronics Group (SEG) อาคารสูง 71 ชั้น และมีชั้นใต้ดินสี่ชั้น
เมื่อวันที่ 18 พฤษภาคม 2021 อาคารเริ่มสั่นไหว จนเป็นผลให้มีการอพยพฉุกเฉินออกจากอาคาร อาคารถูกปิดสามวันเพื่อตรวจสอบ ผลการตรวจสอบเบื้องต้นระบุว่าไม่ได้เกิดจากแผ่นดินไหว และโครงสร้างหลักของอาคารยังคงปลอดภัย รวมถึงไม่เจอรอยร้าวใด ๆ ในอาคารหรือพื้นที่โดยรอบ
ต่อมาเจ้าหน้าที่ได้ประกาศว่าการสั่นไหวเป็นผลมาจากลมที่ทำให้เสาอากาศบนยอดอาคารสั่น เสาอากาศนี้ใช้สำหรับการนำทางแก่อากาศยานและป้องกันฟ้าผ่า ต่อมาจึงนำออกและทดแทนด้วยอุปกรณืที่มีประโยชน์ใช้สอยคล้ายคลึงกัน ความสูงใหม่ของอาคารหลังถอดเสาอากาศเดิมออกยังคงไม่เป็นที่ทราบกัน
== อ้างอิง ==
สิ่งก่อสร้างในเชินเจิ้น
ตึกระฟ้าในประเทศจีน
การล่วงประเวณี

การล่วงประเวณี (fornication) โดยทั่วไปเป็นการมีเพศสัมพันธ์แบบยินยอมระหว่างบุคคลสองคนที่ไม่ได้สมรสกัน ส่วนถ้าเป็นการมีเพศสัมพันธ์กรณีฝ่ายใดฝ่ายหนึ่งสมรสกับบุคคลอื่นแล้ว เรียกว่า การทำชู้ (adultery)
สำหรับหลายคนคำนี้มีความหมายแฝงแบบไม่ยอมรับในทางศีลธรรมหรอศาสนา แต่จะมีความสำคัญแตกต่างกันไปในแต่ละศาสนา สังคมและวัฒนธรรม ในสมัยใหม่ มักไม่ใช่คำนี้และหันไปใช้คำที่ไม่ตัดสินแทน เช่น เพศสัมพันธ์ก่อนสมรส เพศสัมพันธ์นอกสมรส หรือเพศสัมพันธ์เพื่อสันทนาการ
== อ้างอิง ==
กิจกรรมทางเพศของมนุษย์
จริยธรรม
เครดิตบูโร

เครดิตบูโร (credit bureau) เป็นหน่วยงานทำหน้าที่รวบรวมข้อมูลส่วนบุคคล ข้อมูลพฤติกรรมการกู้ยืมและการชำระหนี้ จากผู้กู้ในบริษัทการเงินที่เป็นสมาชิก และเมื่อสมาชิกขอเรียกดูข้อมูล ทางหน่วยงานเครดิตบูโรจะเปิดเผยรายงานข้อมูลเครดิตไปยังสมาชิก ซึ่งในประเทศไทยมี บริษัท ข้อมูลเครดิตแห่งชาติ จำกัด เป็นบริษัทข้อมูลเครดิตที่ได้รับใบอนุญาตประกอบกิจการข้อมูลเครดิต
การให้กู้ยืมหรือให้สินเชื่อของสถาบันการเงินแก่ทั้งบุคคลธรรดาหรือนิติบุคคล จำเป็นต้องมีข้อมูลส่วนตัว เกี่ยวกับฐานะทางการเงินและประวัติการชำระหนี้ของลูกค้าอย่างเพียงพอว่ามีประวัติอย่างไร และรายการหนี้อยู่กับบริษัทการเงินอื่นเท่าไร โดยข้อมูลเครดิตที่เพียงพอจะสามารถอำนวยความสะดวกแก่ผู้ให้กู้ ในการคัดกรองผู้กู้ และประเมินความน่าเชื่อถือในความสามารถในการชำระเงินกู้คืน ตลอดจนหลีกเลี่ยงการให้สินเชื่อแก่ผู้กู้ที่มีความเสี่ยงสูง และหลีกเลี่ยงความเสียหายจากการผิดนัดชำระหนี้
== อ้างอิง ==
การธนาคาร
ระบบสารสนเทศ
เพอร์โซนา 5: ดิแอนิเมชัน

เพอร์โซนา 5: ดิแอนิเมชัน (Persona 5: The Animation) เป็นซีรีส์อนิเมะโทรทัศน์ที่ผลิตโดยโคลเวอร์เวิกส์ โดยดัดแปลงจากเกม เพอร์โซนา 5 ที่พัฒนาโดยแอตลัส อนิเมะโทรทัศน์กำกับโดย Masashi Ishihama และเขียนบทโดย Shinichi Inotsume โดย Tomomi Ishikawa ดัดแปลงการออกแบบตัวละครดั้งเดิมของ Shigenori Soejima สำหรับแอนิเมชัน Kazuma Kaneko พนักงานของแอตลัสได้สร้างการออกแบบปีศาจดั้งเดิมขึ้นมา ในขณะที่ Shoji Meguro ผู้ประพันธ์เพลงได้กลับมารับบทของเขาจากเกม
อนิเมะโทรทัศน์มีทั้งหมด 26 ตอนออกอากาศในญี่ปุ่นระหว่างเดือนเมษายนถึงกันยายน พ.ศ. 2561 ตามด้วยตอนพิเศษสี่ตอน ตอนที่ 1 ออกอากาศในเดือนธันวาคม พ.ศ. 2561 ตอนที่ 2 ในเดือนมีนาคม พ.ศ. 2562 และอีก 2 ตอนที่มาในรูปแบบบลูเรย์ที่วางจำหน่ายในเดือนพฤษภาคมและมิถุนายน พ.ศ. 2562 ซึ่งรวมแอนิเมชันโทรทัศน์พิเศษโดยเอ-1 พิกเจอร์ส เดอะเดย์เบรกเกอร์ ที่ออกอากาศก่อนที่เกมวางจำหน่ายในญี่ปุ่นในเดือนกันยายน พ.ศ. 2559 ซีรีส์นี้อะนิเพล็กซ์ออฟอเมริกาได้ลิขสิทธิ์ฉายในอเมริกาเหนือ
== การผลิด ==
อนิเมะพิเศษทางโทรทัศน์เรื่อง เดอะเดย์เบรกเกอร์ ได้รับการประกาศระหว่างงานแสดงของแอตลัสที่งานโตเกียวเกมโชว์ในเดือนกันยายน พ.ศ. 2558 ชื่อของตอนพิเศษได้รับการเปิดเผยในชื่อ เพอร์โซนา 5: ดิแอนิเมชัน - เดอะเดย์เบรกเกอร์ ในเดือนกรกฎาคม พ.ศ. 2559 โดยมี Takaharu Ozaki เป็นผู้กำกับ Shinichi Inotsume เป็นผู้เขียนบท Toshiyuki Yahagi และ Keita Matsumoto เป็นผู้ออกแบบตัวละคร และเอ-1 พิกเจอร์สเป็นสตูดิโอผลิด อนิเมะออกอากาศในวันที่ 3 กันยายน พ.ศ. 2559  โดยมีความยาว 24 นาทีทางโตเกียวเอ็มเอกซ์ ต่อมามีการออกอากาศทาง GTV, GYT และ BS11 อะนิเพล็กซ์ออฟอเมริกาได้ลิขสิทธิ์ฉายตอนพิเศษในอเมริกาเหนือในเดือนตุลาคม พ.ศ. 2559
ซีรีส์อนิเมะโทรทัศน์ 26 ตอน ได้รับการประกาศในเดือนกรกฎาคม พ.ศ. 2560 สำหรับการออกอากาศใน พ.ศ. 2561 โดยมีโคลเวอร์เวิกส์เป็นผู้ทำซีรีส์แอนิเมชัน อนิเมะโทรทัศน์นี้กำกับโดย Masashi Ishihama และเขียนบทโดย Inotsume และมีการออกแบบตัวละครและปีศาจที่ดัดแปลงมาจากเกมโดย Tomomi Ishikawa และ Kazuma Kaneko ตามลำดับ เพลงประกอบประพันธ์ขึ้นโดย Shoji Meguro ผู้แต่งเพลงประกอบดั้งเดิมของเกม ซึ่งเขียนทั้งเนื้อร้องใหม่และเรียบเรียงเพลงจากเกม Lyn ร้องเพลงเปิดและเพลงจบของซีรีส์ เพลงเปิดคือ "Break In to Break Out" (ตอนที่ 1–13) และ "Dark Sun" (ตอนที่ 14–26) ส่วนเพลงจบคือ "Infinity" (ตอนที่ 2-13), "Found a Light" (ตอนที่ 8) และ "Autonomy" (ตอนที่ 14–26) ซีรีส์นี้ออกอากาศทางช่องโตเกียวเอ็มเอกซ์และเครือข่ายอื่น ๆ ตั้งแต่วันที่ 7 เมษายน ถึงวันที่ 30 กันยายน พ.ศ. 2561 ครึ่งแรกของบทส่งท้ายซีรีส์ชื่อตอน Dark Sun... ออกอากาศในวันที่ 30 ธันวาคม 2018 ตอนพิเศษทางโทรทัศน์เรื่องที่ 2 ชื่อ Stars and Ours อันเป็นช่วงครึ่งหลังของบทส่งท้าย ออกอากาศในวันที่ 23 มีนาคม พ.ศ. 2562 มีการประกาศตอนพิเศษ 2 ตอนสุดท้ายที่จะรวมเป็นตอนพิเศษในบลูเรย์/ดีวีดีชุดที่ 11 และ 12 ของซีรีส์
== หมายเหตุ ==
== อ้างอิง ==
== แหล่งข้อมูลอื่น ==
อนิเมะที่ออกฉายในปี พ.ศ. 2561
อนิเมะโทรทัศน์ที่สร้างจากวิดีโอเกม
เดอะเลเจนด์ออฟเซลดา: เทียร์ออฟเดอะคิงดอม

เดอะเลเจนด์ออฟเซลดา: เทียร์ออฟเดอะคิงดอม (The Legend of Zelda: Tears of the Kingdom) เป็นวิดีโอเกมเกมแนวแอคชันผจญภัย พัฒนาและจัดจำหน่ายโดยนินเท็นโด เป็นภาคต่อของเกม  บรีทออฟเดอะไวลด์ (ค.ศ. 2017) ตัวเกมวางจำหน่ายบนนินเท็นโด สวิตช์ในวันที่ 12 พฤษภาคม ค.ศ. 2023 โดยเกมมีการพัฒนาขึ้นจากภาคก่อนหน้าโดยแผนที่มีขนาดใหญ่ขึ้น มีแผนที่บนบก บนท้องฟ้า และใต้ดิน ตัวเกมได้รับคำวิจารณ์ชื่นชมอย่างล้นหลามสำหรับโลกที่เปิดกว้างและฟีเจอร์ที่ส่งเสริมการสำรวจและการทดลอง
== การพัฒนา ==
การพัฒนาเริ่มขึ้นใน ค.ศ. 2017 หลังจากเกม เดอะเลเจนด์ออฟเซลดา: บรีทออฟเดอะไวลด์ พัฒนาเสร็จสมบูรณ์ ตัวเกมประกาศเปิดตัวในงานอี3 2019 ในฐานะเกมภาคต่อของ บรีทออฟเดอะไวลด์ ในงานอี3 2021 นินเท็นโดได้ปล่อยตัวอย่างรูปแบบการเล่น องค์ประกอบของเนื้อเรื่องราว และวันวางจำหน่ายใน ค.ศ. 2022 ในเดือนมีนาคม ค.ศ. 2022 นินเท็นโดประกาศว่าตัวเกมถูกเลื่อนวันวางจำหน่ายออกไปเป็นไตรมาสที่ 2 ใน ค.ศ. 2023 ข้อมูลเพิ่มเติมได้รับการประกาศในงานนินเท็นโดไดเรกต์ในเดือนกันยายน ค.ศ. 2022 รวมถึงชื่อ เทียร์ออฟเดอะคิงดอม และวันวางจำหน่ายในวันที่ 12 พฤษภาคม ค.ศ. 2023 โดยก่อนที่จะมีการประกาศชื่อของเกมอย่างเป็นทางการ หลายคนเรียกเกมนี้ว่า บรีทออฟเดอะไวลด์ 2 ซึ่งสำนักข่าว โคตาคุ กล่าวว่าเป็นสิ่งที่ยากที่จะหยุด
Hidemaro Fujibayashi ผู้กำกับ เดอะบรีทออฟเดอะไวลด์ และ Eiji Aonuma โปรดิวเซอร์ของเซลดากลับมาทำหน้าที่เดิม ตัวเกมเกิดขึ้นหลังจากที่ทีมไม่สามารถใช้ทุกแนวคิดที่วางแผนไว้สำหรับเนื้อหาที่สามารถดาวน์โหลดได้ของ เดอะบรีทออฟเดอะไวลด์ องค์ประกอบใหม่รวมถึงเกาะลอยน้ำเหนือฮุรูลโดยผู้เล่นสามารถทะยานระหว่างพวกเขาในรูปแบบที่คล้ายกับเกม  สกายวอร์ดซอร์ด (ค.ศ. 2011)
Aonuma กล่าวว่าเกมโอเพนเวิลด์อย่างเกม เรดเดดรีเดมพ์ชัน 2 และ  สกายริม เป็นแรงบันดาลใจในการพัฒนา ในเดือนกุมภาพันธ์ ค.ศ. 2023 หน้าจากอาร์ตบุ๊กที่มีการออกแบบตัวละครและสถานที่รั่วไหลทางออนไลน์ ตัวเกมที่สามารถเล่นได้ก็รั่วไหลออกมาทางออนไลน์ในสองสัปดาห์ก่อนที่เกมจะวางจำหน่าย
== หมายเหตุ ==
== อ้างอิง ==
วิดีโอเกมที่ออกวางจำหน่ายในปี พ.ศ. 2566
วิดีโอเกมเดอะเลเจนด์ออฟเซลดา
เกมสำหรับนินเท็นโดสวิตช์
วิดีโอเกมแฟนตาซี
วิดีโอเกมที่พัฒนาขึ้นในประเทศญี่ปุ่น
วิดีโอเกมโอเพนเวิลด์
วิดีโอเกมแอ็กชันผจญภัย
แอนโธนี รามอส

แอนโธนี รามอส มาร์ติเนซ (Anthony Ramos Martinez; เกิด 1 พฤศจิกายน ค.ศ. 1991) เป็นนักแสดงและนักร้องชาวอเมริกัน ในปี ค.ศ. 2015 เขาได้ก่อกำเนิดบทบาทคู่ของ จอห์น ลอเรนส์ และ ฟิลิป แฮมิลตัน ในละครเพลงบรอดเวย์เรื่อง   รามอสยังปรากฏตัวในภาพยนตร์ฉบับปี ค.ศ. 2021 เรื่อง อินเดอะไฮท์ ในบททหารเรือและในภาพยนตร์ปี ค.ศ. 2018 เรื่อง อะสตาร์อิสบอร์น โดยรับบทเป็นรามอน ในปี ค.ศ. 2021 เขาได้รับการเสนอชื่อเข้าชิงรางวัลไพรม์ไทม์เอมีอวอร์ด สาขานักแสดงสมทบชายยอดเยี่ยมในซีรีส์เฉพาะหรือภาพยนตร์ สำหรับการแสดงของเขาบันทึกการแสดงสดในดิสนีย์+ เรื่อง แฮมิลตัน ซึ่งเผยแพร่ในปี ค.ศ. 2020 เขามีกำหนดจะแสดงใน  ไรส์ออฟเดอะบีสต์ ในปี ค.ศ. 2023
== อ้างอิง ==
== แหล่งข้อมูลอื่น==
นักแสดงอเมริกัน
บุคคลที่เกิดในปี พ.ศ. 2534
บีมาเรสทอน

บีมาเรสทอน (بيمارستان|translit=bīmārestān; بِيْمَارِسْتَان|translit=bīmāristān) หรือ dar al-shifa (หรือ darüşşifa ในภาษาตุรกี) หรือ maristan หมายถึงโรงพยาบาลในประวัติศาสตร์ของโลกอิสลาม
== ศัพทมูลวิทยา ==
Bimaristan มาจากคำภาษาเปอร์เซีย بیمارستان bīmārestān แปลว่า "โรงพยาบาล" โดย bimar- มาจากภาษาปาห์ลาวี vīmār หรือ vemār แปลว่าคนป่วย กับ -stan เป็นคำต่อท้ายหมายถึงสถานที่ นอกจากนี้ คำว่า 'Bimaristan' ยังเป็นคำที่มีรากมาจากภาษาเปอร์เซียหมายถึง "แหล่งกำเนิดของโรค"
== ประวัติศาสตร์ ==
โรงพยาบาลสนามถือเป็นบีมาเรสทอนในยุคแรก ซึ่งมีให้บริการยา อาหาร และน้ำ พร้อมกับแพทย์และเภสัชกร ตามธรรมเนียมถือว่าบิมาริสถานแรกอยู่ในกระโจมที่ตั้งขึ้นโดย Rufaidah al-Asalmia ใน ค.ศ. 627 ระหว่างยุทธการสนามเพลาะ ในโลกอิสลามซึ่งกว้างใหญ่นั้นมีเมืองสำคัญที่มีบิมาริสถานสำคัญและเป็นที่รู้จักมาก คือ แบกแดด, ดามัสกัส และ ไคโร
== อ้างอิง ==
โรงพยาบาล
ประวัติศาสตร์อิสลาม
สิ่งประดิษฐ์อิสลาม
คิงสลีย์ เบน-อาดีร์

คิงส์ลีย์ เบน-อาดีร์ (Kingsley Ben-Adir; เกิด 28 กุมภาพันธ์ พ.ศ. 2529) เป็นนักแสดงชาวอังกฤษ เขาได้แสดงในละครหลายเรื่องในโรงละครลอนดอน เขารับบทนักพยาธิวิทยาชื่อ มาร์คัส ซัมเมอร์ ในละครนักสืบของไอทีวีเรื่อง วีรา และนักสืบเอกชนชื่อ คาริม วอร์ชิงตัน ในฤดูกาลที่สองของซีรีส์เน็ตฟลิกซ์เรื่อง ดิโอเอ ตั้งแต่ปี ค.ศ. 2017 ถึง 2019 เขาปรากฏตัวในซีรีส์เรื่องที่สี่และห้าของบีบีซีวัน ละครชุดทางโทรทัศน์เรื่อง พีคกี้ไบลเดอร์ ในปี ค.ศ. 2020 เขาได้แสดงเป็น มัลคอมเอ็กซ์ ในภาพยนตร์ของเอมะซอนสตูดิโอส์เรื่อง วันไนท์อินไมาอามี (2020)
== อ้างอิง ==
== แหล่งข้อมูลอื่น==
นักแสดงอังกฤษ
บุคคลที่เกิดในปี พ.ศ. 2529
เดอร์มอท มัลโรนีย์

เดอร์มอท มัลโรนีย์ (Dermot Mulroney; เกิด 31 ตุลาคม พ.ศ. 2506) เป็นนักแสดงชาวอเมริกัน เขามีชื่อเสียงจากบทบาทในภาพยนตร์โรแมนติกคอมมาดี้, ตะวันตก และดรามา ปรากฏตัวบนจอภาพยนตร์ตั้งแต่ปี ค.ศ. 1986 เขาเป็นที่รู้จักจากผลงานในภาพยนตร์หลายเรื่อง เช่น ยังกันส์ (1988), สเตย์อิงทูเกเธอร์ (1989), แวร์เดอะเดย์เทคส์ยู (1992), พอยท์ออฟโนรีเทิร์น (1993), แองเจิลส์อินดิเอาท์ฟิลด์ (1994), มายเบสท์เฟรนด์เวดดิง (1997), อะเบาท์ชมิดต์ (2002), วันแต่งงาน (2005), โซดิแอค (2007), สิงหาคม : โอเสจเคาตี (2013), อินซิเดียส: แชปเตอร์ 3 (2015) และภาพยนตร์เอชบีโอเรื่อง เดอะลาสเอาท์ลอว์ (1993) และ ลองกอน (1987) มัลโรนีย์เล่นเป็นตัวร้ายหลักชื่อ ฟรานซิส กิบสัน ในเรื่อง ไครซิส (2014) ของเอ็นบีซี, ดร. วัลเตอร์ วัลเลซ ในเรื่อง เพียวจีเนียส (2016–2017), ฌอน เพียร์ซ ในเรื่อง เชมเลส (2015–2017) และบ๊อบบี้ เชอริแดนในยูเอสเอเรื่อง เดอะเพิร์จ (2018–2019)
== อ้างอิง ==
== แหล่งข้อมูลอื่น==
นักแสดงอเมริกัน
บุคคลที่เกิดในปี พ.ศ. 2506
ซาโมซา

ซาโมซา (อักษรโรมัน: samosa; ) เป็นขนมทำจากแป้งอบหรือทอดสอดใส้ โดยใส้ทำมาจากวัตถุดิบหลายชนิด เช่น มันฝรั่ง, หอมใหญ่ และ ถั่วเขียว ใส่เครื่องเทศ ซาโมซามีหลายรูปแบบ ทั้งสามเหลี่ยม โคน จันทร์ครึ่งเสี้ยว โดยทั่วไปนิยมทานซาโมซาเคียงกับชัตนีย์ ซาโมซาอาจมีที่มาตั้งแต่สมัยยุคกลางหรือก่อนหน้านั้น ซาโมซาเป็นอาหารจานนิยมของเอเชียใต้, ตะวันออกกลาง, เอเชียกลาง, แอฟริกาตะวันออก เป็นต้น
คำว่า samosa มาจากภาษาฮินดี สโมสา ('' समोसा), ซึ่งสามารถย้อนรากไปได้ถึงภาษาปาห์ลาวีคำว่า   ซึ่งแปลว่า "ขนมแป้งรูปสามเหลี่ยม" นอกจากนี้ยังมีขนมแป้งคล้ายกัน เรียกว่า  ในภาษาอาหรับ ในตำราอาหารอาหรับยุคกลางบางครั้งสะกดว่า  ส่วนในแอฟริกาใต้นิยมใช้คำสะกดว่า samoosa
ซาโมซามีที่มาจากเอเชียกลาง ปรากฏการกล่าวถึงซาโมซาเก่าที่สุดในบทกวียุคอับซาซิด โดยกวี Ishaq al-Mawsili เขียนเชิดชู sanbusaj ส่วนสูตรอาหารพบในตำราอาหารของอาหรับยุคศตวรรษที่ 10-13 ภายใต้ชื่อต่าง ๆ เช่น sanbusak, sanbusaq และ sanbusaj ซึ่งล้วนเป็นคำที่มีรากมาจากคำภาษาเปอร์เซีย  ในอิหร่าน ซาโมซาเป็นที่นิยมจนถึงศตวรรษที่ 16 แต่ในศตวรรษที่ 20 ความนิยมมีอยู่แค่ในบางแคว้นเท่านั้น (เช่น  ใน Larestan) Abolfazl Beyhaqi (995–1077) นักประวัติศาสตร์ชาวอิหร่านระบุถึงซาโมซาในหนังสือประวัติศาสตร์ Tarikh-e Beyhaghi
== อ้างอิง ==
อาหารอินเดีย
อาหารว่าง
อาหารแอฟริกา
อาหารตะวันออกกลาง
อาหารทอดในน้ำมันท่วม
เฟรนช์บูลด็อก

เฟรนช์บูลด็อก (French Bulldog; Bouledogue Français) เป็นพันธุ์สุนัขเลี้ยงหรือสุนัขพันธุ์เล็กฝรั่งเศส โดยได้ปรากฏขึ้นในปารีสในช่วงกลางคริสต์ศตวรรษที่สิบเก้า ซึ่งเป็นผลมาจากการผสมข้ามพันธุ์ของบูลด็อกพันธุ์เล็กที่นำเข้าจากอังกฤษ กับสุนัขที่ชอบจับหนูปารีสในท้องถิ่น
โดยทั่วไปจะเก็บไว้เป็นสัตว์เลี้ยง และเป็นหนึ่งในสุนัขที่ขึ้นทะเบียนบ่อยที่สุดในหลายประเทศ เช่น ออสเตรเลีย, สหราชอาณาจักร และสหรัฐ
== ประวัติ ==
ตั้งแต่ต้นคริสต์ศตวรรษที่สิบเก้า บูลด็อกได้รับการเพาะในสหราชอาณาจักรเพื่อวัตถุประสงค์อื่นนอกเหนือจากกีฬาเลือดแบบดั้งเดิม เช่น การใช้สุนัขรบกวนวัว ซึ่งเป็นกีฬาที่ถูกห้ามใน ค.ศ. 1835 โดยช่วงกลางคริสต์ศตวรรษดังกล่าวได้มีบูลด็อกขนาดเล็กซึ่งมักมีน้ำหนักประมาณ 7–11 กก. (15–24 ปอนด์) แม้ว่าบางตัวจะมีน้ำหนักน้อยกว่ามาก
== อ้างอิง ==
พันธุ์สุนัขที่มีต้นกำเนิดในประเทศฝรั่งเศส
พันธุ์สุนัขโลก
สุนัขพันธุ์เล็ก
สัตว์ที่พบในประเทศฝรั่งเศส
ลีโอนาร์โด นัม

ลีโอนาร์โด นัม (Leonardo Nam; เกิด 5 พฤศจิกายน พ.ศ. 2522) เป็นนักแสดงชาวออสเตรเลีย เขามีชื่อเสียงจากการรรับบทรอยในเรื่อง เดอะเพอร์เฟคสกอร์ (2004) และได้รับการยอมรับมากขึ้นจากการรับ โมริโมโตะ ในภาพยนตร์เรื่อง เร็ว..แรงทะลุนรก ซิ่งแหกพิกัดโตเกียว (2006 ) และ ไบรอัน แม็คไบรอัน ในเรื่อง เดอะซิสเตอร์ฮุดออฟเดอะทราเวลลิงแพนท์ 2 (2008)
ในปี ค.ศ. 2016 นัมเริ่มแสดงเป็น เฟลิกซ์ ลุตซ์ ในเรื่อง เวสต์เวิร์ล (2016–ปัจจุบัน) ซึ่งทำให้เขาได้รับการยอมรับอย่างกว้างขวาง
== ชีวิตส่วนตัว ==
นัมเกิดที่กรุงบัวโนสไอเรส ประเทศอาร์เจนตินา ในครอบครัวผู้อพยพชาวเกาหลีใต้ก่อนจะย้ายไปอยู่ที่ซิดนีย์ ประเทศออสเตรเลียเมื่ออายุได้หกขวบ นัมเข้าเรียนมัธยมที่ซิดนีย์เทคนิคัลไฮสคูลและเรียนด้านสถาปัตยกรรมที่มหาวิทยาลัยนิวเซาท์เวลส์ ก่อนจะเดินทางออกจากซิดนีย์ไปอยู่นครนิวยอร์กเมื่ออายุได้ 19 ปี
นัมแต่งงานกับไมเชล ดอดจ์ พวกเขามีลูกชายฝาแฝดด้วยกัน (เกิดปี ค.ศ. 2017) ครอบครัวอาศัยอยู่ในแซนดีเอโก
== อ้างอิง ==
== แหล่งข้อมูลอื่น==
UGO สัมภาษณ์
นักแสดงออสเตรเลีย
นักแสดงที่มีความหลากหลายทางเพศ
บุคคลจากบัวโนสไอเรส
บุคคลจากซิดนีย์
บุคคลจากนครนิวยอร์ก
บุคคลจากแซนดีเอโก
ชาวออสเตรเลียเชื้อสายเกาหลี
ศิษย์เก่าจากมหาวิทยาลัยนิวเซาท์เวลส์
เคิร์ก แธตเชอร์

เคิร์ก อาร์. แทตเชอร์ (Kirk R. Thatcher; เกิด 14 กุมภาพันธ์ พ.ศ. 2505) เป็นนักเขียน โปรดิวเซอร์ ผู้กำกับรายการโทรทัศน์และภาพยนตร์ ผู้กำกับวิดีโอทางอินเทอร์เน็ต และ นักออกแบบงานสร้างชาวอเมริกัน
== โทรทัศน์ ==
เคิร์ก แธตเชอร์เป็นผู้อำนวยการสร้างและดูแลซีรีส์เอบีซีที่ได้รับรางวัลเอ็มมี่เรื่อง มับเปตทูไนท์
แธตเชอร์ร์ยังได้เขียนบทตอนต่าง ๆ สำหรับซีรีส์การ์ตูนเน็ตเวิร์คเรื่อง ฟอสเตอร์สโฮมฟอร์อิเมจินารีเฟรนด์ส และกำกับตอนต่าง ๆ ของซีรีส์นิคคาโลเดียน เรื่อง เลซี่ทาวน์, ของพีบีเอสเรื่อง ซิดเดอะไซแอนซ์คิด และของคอมเมดีเซนทรัลเรื่อง แครงค์แยงเกอร์
ในปี ค.ศ. 2014 แธตเชอร์ได้แสดงในซีรีส์ของเครือข่ายไซไฟเรื่อง จิม เฮนสันส์ครีเอเจอร์ช้อปแชลเลนจ์ ซึ่งเขาปรากฏตัวในแต่ละตอนในฐานะผู้ตัดสินการแข่งขัน
== อ้างอิง ==
== แหล่งข้อมูลอื่น==
เว็บไซต์หลัก
นักแสดงอเมริกัน
บุคคลที่เกิดในปี พ.ศ. 2505
แฮเรียต แซนซัม แฮร์ริส

แฮเรียต แซนซอม แฮร์ริส (Harriet Sansom Harris; เกิด 8 มกราคม พ.ศ. 2498) เป็นนักแสดงชาวอเมริกันที่มีชื่อเสียงจากการแสดงละครเวทีและการแสดงเป็น เบ็บ เกลเซอร์ ในเรื่อง ฟราซิเออร์ และ เฟลิเซีย ทิลแมน ในเรื่อง สมาคมแม่บ้านหัวใจเปลี่ยว
แฮร์ริสได้รับรางวัลโทนี ในปี พ.ศ. 2545 ในสาขานักแสดงสมทบหญิงในละครเพลง จากผลงานการแสดงของเธอในเรื่อง โธรอจลีโมเดิร์นมิลลี นอกจากรายการโทรทัศน์และละครแล้ว เธอยังได้แสดงภาพยนตร์หลายเรื่อง เช่น มีเมนโต, แอดดัมส์แฟมิลีแวลู, เนิร์สเบ็ตตี้  และ แฟนธอมธรีด
== อ้างอิง ==
== แหล่งข้อมูลอื่น==
นักแสดงอเมริกัน
บุคคลที่เกิดในปี พ.ศ. 2498
ลอรา ดอนเนลลี

ลอรา ดอนเนลลี ('Laura Donnelly; เกิด 24 มิถุนายน พ.ศ. 2525) เป็นนักแสดงจากไอร์แลนด์เหนือ
== อาชีพ ==
เธอเปิดตัวทางจอภาพยนตร์ในปี พ.ศ. 2548 ในละครของช่อง 4เรื่อง ชูการ์รัช เธอยังเป็นที่รู้จักจากการปรากฏตัวในเรื่อง เอาท์แลนเดอร์, บริตตาเนีย, เดอะฟอล สำหรับบทบาทนำของเธอในบท เอมิเลีย ทรู ในเรื่อง เดอะเนเวอร์ส ของเอชบีโอ (2021) และในฐานะตัวละครหลักในภาพยนตร์ไอริชเรื่อง อินซาทิเอเบิล (2008)
ในเดือนเมษายน ค.ศ. 2018 เธอได้รับรางวัลนักแสดงนำหญิงยอดเยี่ยมจากงานโอลิเวียร์อวอร์ด สำหรับการแสดงของเธอในเรื่อง เดอะเฟอร์รีแมน ในปี ค.ศ. 2019 เธอได้รับการเสนอชื่อเข้าชิงรางวัลโทนี่ สาขานักแสดงนำหญิงยอดเยี่ยมจากบทบาทเดียวกันในละครบรอดเวย์
== อ้างอิง ==
== แหล่งข้อมูลอื่น==
นักแสดงไอริช
บุคคลที่เกิดในปี พ.ศ. 2525
แดเนียล เจ. วัตส์

แดเนียล เจ. วัตส์ (Daniel J. Watts; เกิด 24 กรกฎาคม ค.ศ. 1982 ที่นอร์ทแคโรไลนา) เป็นนักแสดงชาวอเมริกัน เขาได้รับปริญญาสาขาศิลปกรรมจาก มหาวิทยาลัยอีลอน สาขาละครเพลง ในปี พ.ศ. 2547 เขาได้ทำหน้าที่เป็นศิลปินประจำอยู่ที่มหาวิทยาลัยแอริโซนาสเตต
== ผลงานการแสดง ==
=== ภาพยนตร์ ===
== อ้างอิง ==
== แหล่งข้อมูลอื่น==
นักแสดงอเมริกัน
บุคคลที่เกิดในปี พ.ศ. 2525
เล้ก เบลล์

เล้ก ซีเกล เบลล์ (Lake Siegel Bell; เกิด 24 มีนาคม พ.ศ. 2522) เป็นนักแสดง นักเขียนบท และผู้กำกับชาวอเมริกัน เธอได้แสดงในละครโทรทัศน์หลายเรื่อง ได้แก่ บอสตันลีกัล (2004–2006), เซอร์เฟซ (2005–2006), ฮาวทูเมคอิทอินอเมริกา (2010–2011), ชิลเดรนส์ฮอสปิตัล (2008–2016) และ เบลดธิสเมส (2019–2020) และในภาพยนตร์ได้แก่ โอเวอร์เฮอร์เดดบอดี้ (2008), วอทแฮปเพนส์อินลาสเวกัส (2008), มันซับซ้อน (2009), โนสตริงแอทแทช (2011), มิลเลียนดอลาร์อาร์ม (2014 ), โนเอสเคป (2015), แมนอัพ (2015), เดอะซีเครตไลฟ์ออฟเพตส์ (2016), ช็อคคอลเลอร์ (2017) และ โฮมอะเกน (2017)
เธอเขียนบทและกำกับภาพยนตร์สั้นเรื่อง เวิร์สอีเนมี ซึ่งเปิดตัวในเทศกาลภาพยนตร์ซันแดนซ์ ปี ค.ศ. 2012 ตามมาด้วยผลงานการกำกับภาพยนตร์เรื่องแรกของเธอในปี ค.ศ. 2013 เรื่อง อินอะเวิร์ล... ซึ่งเธอได้ร่วมแสดงด้วย ในปี ค.ศ. 2017 เธอกำกับ เขียนบท ร่วมอำนวยการสร้าง และแสดงในเรื่อง ไอดู... อันทิลไอดอนท์ ใน ค.ศ. 2021 เบลล์พากย์เสียงของ พอยซัน ไอวี่ ในซีรีส์ของเอชบีโอแมกซ์เรื่อง ฮาร์ลีย์ ควินน์ (2019–ปัจจุบัน) และ นาตาชา โรมานอฟ / แบล็ค วิโดว์ ในซีรีส์ของดิสนีย์+เรื่อง สมมติว่า...? (2021)
== อ้างอิง ==
== แหล่งข้อมูลอื่น==
นักแสดงอเมริกัน
บุคคลที่เกิดในปี พ.ศ. 2522
เฟตตีแวป

วิลลี จูเนียร์ แมกซ์เวลล์ ที่ 2 (Willie Junior Maxwell II; เกิด 7 มิถุนายน ค.ศ. 1991) หรือชื่อในวงการคือ เฟตตีแวป (Fetty Wap) เป็นแร็ปเปอร์ นักร้อง และนักแต่งเพลงชาวอเมริกัน เขาเริ่มมีชื่อเสียงในปี 2015 หลังจากออกซิงเกิลเปิดตัว "แทร็ปควีน" ขึ้นถึงอันดับสองบนชาร์ตบิลบอร์ด ฮอต 100 ซึ่งนำไปสู่การเซ็นสัญญากับ 300 เอนเตอร์เทนเมนต์ และมีซิงเกิลฮิตตามมาอีกสองเพลงอย่าง "679" (ร้องรับเชิญโดยเรมีบอยซ์) และ "มายเวย์" (ฉบับรีมิกซ์ร้องรับเชิญโดย เดรก) ทั้งสองเพลงนี้ติดท็อป 10 ในสหรัฐ และยังรวมอยู่ในอัลบั้มชุดแรกของเฟตตีแวปที่มีชื่อเดียวกับตนเอง วางจำหน่ายในเดือนกันยายน 2015 ขึ้นถึงอันดับหนึ่งบนชาร์ตบิลบอร์ด 200
==เชิงอรรถ==
== อ้างอิง ==
==แหล่งข้อมูลอื่น==
บุคคลที่เกิดในปี พ.ศ. 2534
บุคคลที่ยังมีชีวิตอยู่
แร็ปเปอร์ชายชาวอเมริกันเชื้อสายแอฟริกา
ศิลปินสังกัดแอตแลนติกเรเคิดส์
แร็ปเปอร์ชาวอเมริกันในศตวรรษที่ 21
นักร้องชาวอเมริกันในศตวรรษที่ 21
เจค ซัลลี

เจค ซัลลี (Jake Sully) เป็นตัวละครสมมติและตัวเอกหลักในซีรีส์ภาพยนตร์นิยายวิทยาศาสตร์อเมริกันเรื่อง อวตาร
เจค ซัลลีรับราชการกับเหล่านาวิกโยธินสหรัฐ แต่ถูกปลดหลังจากได้รับบาดเจ็บทำให้เขาเป็นอัมพาตตั้งแต่เอวลงไป หลังจากรู้ว่าทอมน้องชายฝาแฝดของเขาถูกฆ่า เจคตกลงที่จะแทนที่เขาในโปรแกรมอวตารของอาร์ดีเอในแพนโดรา ซึ่งมนุษย์ควบคุมมนุษย์จากระยะไกล/ลูกผสมชาวนาวี เพื่อช่วยนำทางอย่างปลอดภัยสู่ดาวเคราะห์ ในระหว่างหลงทางอยู่ในป่าแพนโดรัน เจคถูกโจมตีโดยกลุ่มของไวเปอร์วอล์ฟ เมื่อเนย์ติรีซึ่งเป็นชาวนาวีได้ช่วยเขาไว้ เจคต่อต้านอาร์ดีเอหลังจากเห็นอกเห็นใจชาวนาวีและตกหลุมรักกับเนย์ทิรี เจคกลายเป็นโทรุค มักโตคนที่ 6 และนำพวกนาวีในการต่อสู้เพื่อขับไล่อาร์ดีเอออกจากแพนดอร่า กระทั่งเขาได้สร้างครอบครัวในช่วงเวลา 15 ปี กระทั่งการกลับมาของอาร์ดีเอได้สั่นคลอนความสงบสุขและบีบบังคับให้เจคต้องนำครอบครัวเปิดสงครามกับคนบนฟ้า
ตัวละครนี้แสดงโดย แซม เวิร์ธธิงตัน ในภาพยนตร์เรื่อง อวตาร และ  วิถีแห่งสายน้ำ ภาคต่อที่กำลังจะมาถึง ได้แก่ อวตาร 3, อวตาร 4  และอวตาร 5 ที่ปัจจุบันยังไม่ตั้งชื่อ เขายังปรากฏในวรรณคดีได้แก่ หนังสือการ์ตูน ที่จัดพิมพ์โดย ดาร์กฮอร์สคอร์มิค สินค้าต่าง ๆ ของตัวละครก็ถูกผลิตขึ้นเช่นกัน ได้แก่ หุ่นเสมือนจริง และของเล่นที่ผลิตสำหรับชุดแฮปปี้มีลของแมคโดนัลด์
== กระแสตอบรับ ==
เวิร์ธทิงตันได้รับรางวัล แซทเทิร์นอวอร์ด สาขานักแสดงนำชาย สำหรับการแสดงของเขาในในบทซัลลีที่ แซทเทิร์นอวอร์ด ครั้งที่ 36
== อ้างอิง ==
50px ข้อความถูกคัดลอกจาก เจค ซัลลี ในอวตารวิกิซึ่งเผยแพร่ภายใต้ Creative Commons Attribution-Share Alike 3.0 (Unported) (CC-BY-SA 3.0) license
== แหล่งข้อมูลอื่น ==
Official shooting script
โปเกมอน มิสทะรีดันเจียน เอกซ์พลอเรอส์ออฟไทม์และเอกซ์พลอเรอส์ออฟดาร์กเนส

โปเกมอน มิสทะรีดันเจียน เอกซ์พลอเรอส์ออฟไทม์และเอกซ์พลอเรอส์ออฟดาร์กเนส (; Pokémon Mystery Dungeon: Explorers of Time and Explorers of Darkness) เป็นวิดีโอเกมแนวโรกไลก์ที่พัฒนาโดยชุนซอฟท์ก่อนรวมกิจการเป็นสไปค์ชุนซอฟท์ในปัจจุบัน จำหน่ายโดยบริษัท โปเกมอน จำกัดและนินเท็นโด ออกจำหน่ายสำหรับนินเท็นโด ดีเอส ในประเทศญี่ปุ่นในวันที่ 13 กันยายน พ.ศ. 2550 ในอเมริกาเหนือในวันที่ 20 เมษายน พ.ศ. 2551 ในออสตราเลเซียในวันที่ 19 มิถุนายน พ.ศ. 2551 และในยุโรปในวันที่ 4 กรกฎาคม พ.ศ. 2551 เป็นเกมภาคต่อของโปเกมอน มิสทะรีดันเจียน บลูเรสคิวทีมและเรดเรสคิวทีม เพิ่มฟีเจอร์ใหม่ได้แก่ เพิ่มโปเกมอนรุ่นที่ 4 เพิ่มระบบการเล่นออนไลน์Wi-Fiบริการของนินเท็นโด ไวไฟ คอนเนกซั่นและตัวเลือกหน้าจอสัมผัสเพิ่มเติม มีโปเกมอนทั้งหมด 491 จากเดิม 493 ตัว เนื่องมาจากเชมินและอาร์เซอุสไม่ได้เปิดตัวอย่างเป็นทางการในขณะที่เกมเปิดตัว ส่วนเนื้อเรื่องใกล้เคียงกับของโปเกมอน มิสทะรีดันเจียน บลูเรสคิวทีมและเรดเรสคิวทีม ผู้เล่นกลายเป็นโปเกมอนและผู้เล่นอยู่โลกของโปเกมอนที่ภูมิภาคGrass Continent วิธีเลือกโปเกมอนตอบคำถามนิสัยผู้เล่น เขาสุ่มโปเกมอนให้ต่อไปนี้มีเพิ่มเติมโปเกมอนรุ่นที่ 4เริ่มต้นมาใหม่คือ นาเอเติล ฮิโกซารุ โพจจามะและกอนเบะ
ภาคสร้างใหม่โปเกมอน มิสทะรีดันเจียน เอกซ์พลอเรอส์ออฟสกาย วางจำหน่ายสำหรับนินเท็นโด ดีเอส ในวันที่ 18 เมษายน พ.ศ. 2552
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการ 
เว็บไซต์อย่างเป็นทางการ 
วิดีโอเกมที่ออกวางจำหน่ายในปี พ.ศ. 2550
เกมผลิตโดยชุนซอฟท์
เกมสำหรับนินเท็นโดดีเอส
วิดีโอเกมที่พัฒนาขึ้นในประเทศญี่ปุ่น